অৰুণাচলৰ মুখ্য মন্ত্ৰী পেমা খাণ্ডুৱে আপাতানিসকলৰ দ্ৰু উৎসৱ উপলক্ষে ৰাজ্যখনৰ জনসাধাৰণ বিশেষকৈ আপাতানিসকললৈ শুভেচ্ছা জ্ঞাপন কৰিছে।
শুভেচ্ছামূলক বাৰ্তাটোত মুখ্য মন্ত্ৰী খাণ্ডুৱে আপাতানিসকলৰ সংস্কৃতিক ৰক্ষণাৱেক্ষণ দিয়াৰ লগতে এই সংস্কৃতি আৰু পৰম্পৰা উঠি অহা প্ৰজন্মৰ মাজলৈ আগবঢ়াই লৈ যোৱাৰ বাবে আপাতানিসকলৰ শলাগ লয়।
খাণ্ডুৱে তেওঁৰ আনুষ্ঠানিক টুইটাৰ একাউণ্টত এই বুলি লিখিছে, " মোৰ আপাতানি ভাই-ভনীসকলক দ্ৰি উৎসৱৰ শুভেচ্ছা জ্ঞাপন কৰিলোঁ। আপাতানিসকলক তেওঁলোকৰ অদ্বিতীয় সেমেকা ধানখেতি আৰু বহনক্ষম কৃষি কৰ্মৰ বাবে জনা যায়। মই সৰ্বশক্তিমান তামু, হাৰনিয়াং, মেতি আৰু দঞিলৈ প্ৰাৰ্থনা জনাওঁ যাতে অপৰ্যাপ্ত ফচলেৰে ভৰি পৰে আৰু আহিবলগীয়া নতুন বছৰটো প্ৰাচুৰ্যময় হয়।
অৰুণাচলৰ ৰাজ্যপাল ড০ বি ডি মিশ্ৰয়ো দ্ৰি উৎসৱ উপলক্ষে ৰাজ্যখনৰ জনসাধাৰণলৈ শুভেচ্ছা জ্ঞাপন কৰে।
ৰাজ্যপালে তেওঁৰ বাৰ্তাটোত কৈছে যে দ্ৰি উৎসৱ হৈছে আপাতানিসকলৰ পৰম্পৰাগত আত্ম-পৰিচয় আৰু এই উৎসৱ আপাতানিসকলে ইতিহাসে ঢুকি নোপোৱা সময়ৰ পৰাই গৰ্বেৰে আৰু সচেতনভাৱে সংৰক্ষণ কৰি আহিছে।
তেওঁ আৰু কয় যে স্থানীয় উৎসৱসমূহে পূৰ্ব পুৰুষৰ প্ৰমূল্য আৰু জনগোষ্ঠীয় আত্ম-পৰিচয় ভৱিষ্যতৰ প্ৰজন্মৰ বাবে সংৰক্ষণ কৰা, বিকশিত কৰে আৰু পৰিৱৰ্তনৰ সময়চোৱাত নিজৰ আত্ম পৰিচয় বৰ্তাই ৰখাত সহায় কৰে।
উল্লেখ্য যে দ্ৰি উৎসৱ হৈছে অৰুণাচলৰ আপাতানি জনগোষ্ঠীয় লোকসকলৰ এটা কৃষিভিত্তিক উৎসৱ।
আপাতানিসকলৰ আটাইতকৈ ডাঙৰ উৎসৱ দ্ৰি বন্ধুত্বপূৰ্ণ আৰু আৱেদনৰ পৰা সংগ্ৰাহিত ধনেৰে উদ্যাপন কৰা হয়।
দ্ৰি উৎসৱ ৫জুলাইৰ দিনা পালন কৰা হয়। এই উৎসৱৰ পূৰ্বে ৪ জুলাইৰ নিশা উৎসৱৰ পূৰ্বৰ কিছুমান নিয়ম-নীতি পালন কৰা হয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
